თურქული საგესქუო

მინი|200პქ|თურქული საგესქუოშ ინჯეფი
**თურქული საგესქუო** — მოსოფელიშ ართ-ართ უდინდარაში დო ანდაფერამი საგესქუოს ორხველჷ. ოსმალეთიშ იმპერიაშ საგესქუოქ ოშწანურეფიშ გარგვალებურ წჷმოძინელო ქეიტუ აზიური, ევროპული, კავკაციური, ბალკანური დო სქირონაშქაზუღური საგესქუოეფიშ საუჯგუშო ტრადიციეფი.
მინი|200პქ|სიმიტი
მინი|200პქ|ლაჰმაჯუნი შქაგურით
თურქული საგესქუოშ თარი პროდუქტეფი რე: ხორცი (უმენტაშო შხურიშ), ორზა, ზეითუნიშ ზეთი, ზეთიშხილი, ბადრიჟანი, ზაფანა, ხვარხვი, პამინდორი, ოსპი,  იოგურტი, ჩე ჸვალი (თ.ჯ. ბეიაზ პეინირი) დო შხვ. 
მინი|200პქ|ადანა-ქებაბი
მინი|200პქ|ბულგურიშ ფლავი
თურქული საგესქუო ხორცამი ინჯეფშე არძაშე პოპულარული რე ქაბაბი (კებაბ), ნამუშ ქიანაშ გვარობა რსებენს, სამანგათ ადანა კებაბი, ისლიმ კებაბი, დონერ-კებაბი, შიშ კებაბი დო თ.უ. ხორცის, შხირ შვანს, ორტვინულწჷკმა ართო ზადჷნა. თურქეთის აკეთენა ფარშამი ორზას ვარ-და ზაფანას, კარტოფილი დო ზაფანაწკჷმა ართო შუშელი ფარშიშ ჭვარჭვალიტეფი (კოფტე) დო თ.უ. თურქეფს დიდი პოპულარალათ რგებულენს წვენამეფი (ჩორბა), გიშაკერზაფილო — ჭითა ოსპიშ წვენამი, იოგურტიშ წვენამი დო შხვ.

თურქეთის მუკი-მუკი ოთხი ზუღა გოდგჷ, თეშენ ქიანას ხვეიანო რე ჩხომი დო ზუღაშ პროდუქტი. 

გიშაკერძაფილო ეიოშანალი რე თურქული გემუანობა: ბაქლავა, კადაიფი, ჰალვა, რაჰათლუკუმი, სუთლაჩი დო შხვ. დესერტეფიშ ოზადალო შხვადოშხვა ხილიშ ჩილას დო თხირობას ხვარენა: ლუღიშ, მარგულიშ, ფინიკიშ ჩილა, ქიშმიში, თხირი, ნეძი, ფსტა, ნუში, არაქისი, ქეშიუ დო თ.უ.

თურქული რინა გიოსიზმარაფალი რე ჩაიშ დო ყავაშ უმუშო. თურქეთს თარო უგემუანაში, არომატულ ჩაის სპეციალური, წელს გითოწიორელი მორჩილი ჭირქეფით შუნა. შურამ ყავას — ლინჯიშ ჯეზვეს ოფუნუანა. ტრადიციული თურქული ოშუმალი რე აირანი, ნამუთ იოგურტიშე იზადჷ დო გოსოფურო ჸუმენს ოხვარჷ. 

ალკოჰოლური ოშუმალეფშე ძალამ პოპულარული რე რაკი - ანისულიშ არომატამი ონტკა, ნამუსჷთ წყარს წყორილო ვარ-და უწყორუო შუნა.

თურქული საგესქუოშ ინჯეფიშ ანდაფერუამალა დო ინჯეფიშ იდეალურო მეხუჯაფილი გემოეფი სუნელობაშ დოინალაფათ რე. თურქულ საგესქუოს აქტიურო ხვარენა ძირას, ზაფანას, ქონდარს, ჸვალმინთას, ჩვაჩვაბის (სუმახი), მიხაკის, დარიჩინს, ჸვინთელ პირს, სამშურეს დო შხვ.

ქობალი დო ქობალიშ ინჯეფი თურქული საგესქუოშ ნერჩო იკოროცხჷ, თინეფი არძა ტრაპეზიშ უგურთუ ნორთი რე. ეკმეკი (ekmek)– რჩქვანელობური  ქობალი რე, პიდე (pide)– ლავაში, სიმიტი (simit)– რგვალი კვარეფი კუნჟუტიშ კაკალეფით. მანტი (manti)– გიშაჭვილი ქადაშორი შქაგურით დო უკოროცხუ გვარობაშ ზელიშე ნაკეთებუ, ნამუშათ ბორეკი უჯოხონა (borek).

თურქული ერუანული საგესქუოშ არძაშე უჯგუშო ჩინებული ინჯა ალბეთ ფლავი რე. არძაშე შხირას თის აკეთენა ორზაშე, მორო კანკალე აბანს ორზაშ მანგირობას ქობალკაკალიშ ღარღილი ბულგული თირანს, ვარ-და გჷშაკერძაფილი სახეშ ვერმიშელი სეჰრიე. თურქეფიშ თოლწონუათ, ფლავიშ ხარისხიშ თარი გჷმათანჯალი დეტალი რე ორზა.

## გალერეა

ფაილი:Döner kebab slicing.jpg|დიონერ-ქებაბი
ფაილი:Iskender kebap.jpg|ისკანდერ ქებაბი
ფაილი:AdanaKebap.jpg|ადანა-ქებაბი
ფაილი:Beyti Kebap.jpg|ბეიტი-ქებაბი
ფაილი:Lahmacun being served.JPG|ლამაჯუნი
ფაილი:Dolma.JPG|დოლმა
ფაილი:Karnıyarık.JPG|კარნიარიკი
ფაილი:Mantı.jpg|მანტი
ფაილი:Pastirma1.jpg|პასტირმა
ფაილი:Sucuk-1.jpg|სუჯუკი
ფაილი:Burek trokut 3.png|ბურექი
ფაილი:Bulgur on plate.jpg|ბულგური
ფაილი:Turkish Meze Plate.jpg|მეზე
ფაილი:Piyaz 01.jpg|პიაზი
ფაილი:Cacik-1.jpg|ჯაჯიკი
ფაილი:Boza.jpg|ბოზა
ფაილი:Turkish tea.jpg|თურქული ჩაი
ფაილი:Simit-2x.JPG|სიმიტი
ფაილი:Kaymaklı Ekmek Kadayıfı.jpg|ეკმეკ ქადაიფი
ფაილი:Tolumba.JPG|ტულუმბა
ფაილი:PistHalva.jpg|ჰალვა
ფაილი:Tavuk Göğsü.JPG|ტავუკ-გიოკსუ
ფაილი:Acibadem Kurabiyesi.jpg|ქურაბიე
ფაილი:Sütlaç.JPG|სუტლაჩი
ფაილი:T Honey.jpg|რაჰათ-ლუხუმი


## რესურსეფი ინტერნეტის
* თურქული საგესქუო
* თურქეთი


კატეგორია:აზიური საგესქუო
კატეგორია:ევროპული საგესქუო